Fantasmoù un dastumour-yezh.    Setu amañ soñjoù diwanet ennin pa vezen é labourat bemdeiz àr an dastum gerioù ha troioù lâret e bro an Alre. Soñjoù, pe kentoch gweladennoù, hunvreoù, lod anezhe un tamm droch, pe re vrav…      1) Un dolpadenn vojennel : an deiz-se e teuy devadin un den kozh pe ur vaouez nen doa ket james komzet e brezhoneg er-maez ag e di pe he zi, unan hag a oar muioch a draoù evit rach kement hini a zo bet gwelet é vale er vro. Souezhusoch tra : eñ pe hi a zeuy hep mam bo pellgomzet dezhañ…  2) Eh on en inizi Tuamotu : dastum a ran verboù dizanav en unan ag ar yezhoù ken brav-se, get ur yoch vogalennoù a-barzh (da skouer : Mafutu o taoa, tuhoule a mahabu, sagafu mauna loa…). Mand eo get  ur strollad vahineoù kozh e-dan ur wezenn koko, perak pas…  3) Ur ger dastumet genin e-tal peizanted kozh a zo skrapet get ur vandennad skolajidi yaouank (Diwan da skouer) hag a za da vout unan ag gerioù nevez-se a implij ar rummad nevez evit en em ziforch a-zoch ar rummadoù kent.  4) Ur ger, pe un tolp a gav genin e tegas ur bochad titouroù da ved ar vrezhonegerion : pa soñjan ervad, neo ket ken biskoazhkementrallek ar ger-se, pe an tolp-se. Daoulagad ar vaouez kozh eo o deus skoet ma spered,  pe he bouezh, ha netra ken !!  5) Kavout a ran ur ger neo ket bet kavet get hani, ha neoazh en ur frazenn hag a seblant boutin ; ret eo bout fin eveldin evit pesketaat ar ger-se ! Arlerch bout graet un tammig kompren, eo ur ger galleg a oa, ha choazh unan anavet get an holl, am boa fallgomprenet !  6) Ur ger dizanav a gavan : a-drugarez dan dra-se e komprener orin ur ger e bro-Roumani, o daou a za ag ur ger latin bet ankouaet e rach ar yezhoù arall ; pe choazh e komprener a-benn ar fin ur  frazenn a oa chomet hep bout komprenet a-choude meur a gantved en ul levr skrivet e galleg kozh.  7) Ur pezh mell geriadur ma vo kavet ennañ apeupre rach an troioù-lavar pe ar gerioù lâret e brezhoneg komzet, mamm ar geriadurioù bihannoch, ha mamm ar skridoù ivez.  8) Geriadur liesyezh an troioù-lavar, get ul levrenn evit pep yezh, hag ar geriadur-se neo ket e bal ken met diskoueziñ ijin mab-den, ha reiñ muioch a ijin dar varzhed a bep bro.  9) Ar ger mil-souezhus en deus un niver a  sinonimoù bras-meurbet, ken e cheller kavout unan nevez bemdeiz get ar memp brezhoneger, ha muioch choazh war ar vro a-bezh !  10) Ar ger ha ne faot ket dezhañ bout bachet en ur geriadur, pep unan ag ar vrezhonegerion aterset a ro un termenadur disheñvel dar ger-se !  11) Ar ger anavezet get rach ar re gozh pedost ; met pa vez goulennet gete petra a sinifi ho peus ur vinchoarzh evit ho respont, ha netra ken ; int a varv, kollet ar pezh a venne ar gêr lâret. Posupl awalch e sav ur barzh evit  reiñ kalavern peseurt ster dar ger ; ha ma ne sav den ebet der gober, e vo me, foll èl mand on.  12) Da hanter-chant vlez eh an war ar vicher juke-box ! Un den a ro ur pezh moneiz din hag e roan dezhañ sinonimoù ar ger en deus lâret din, pe troioù-lâret hag a sinifi ar memes tra !    Deoch-chwi da rañjiñ an traoù-mañ e boestoù ma faot deoch, pe da zielfenniñ ar pezh a zo àr-dreñv... Neo ket a-espres-kaer e kouezh àr an niver 12, a zo meur a arouez stag dochtañ (èl kastelodennoù)…